Освободете модния дух от бутилката - Free people в София :: The Art of Fashion\n14 август 2017 | 11:11\nКазват, че свободата е състояние на духа и никакви физически измерения не могат да я засегнат, стига да я пожелаеш достатъчно силно. А когато една жена се чувства свободна, това веднага може да се види в очите й, да се усети в мечтите й и да се познае... по дрехите й.\nРетро риза с флорална бродерия, буфон ръкави и малко плисета? Може, но само за момичето, което не се интересува от това какво мислят за него веселите лели от корпоративния свят. Тя е силна, емоционална, може да изразява себе си и никога няма да подмине куче на тротоара, без да го погали. Тя е момичето, което носи Free people. Така описват любимите си клиентки създателите на бранда Free people, който вече е в България. Откривам страхотната им колекция в департамента за дамска мода на най-големия мултибранд магазин у нас - notosgalleries в София Ринг Мол (вече имат и страхотен сайт, който трябва непременно да разгледате).\nСъздадени за дните, в които искаме да пуснем модния дух от бутилката, дрехите на Free people носят усещането за нещо повече от тренд. Те ни карат да се почувстваме бунтарки, съвременни хипита и арогантно модерни жени.\nМарката, създадена през далечната 1970-та година в Пенсилвания, и до днес изповядва максимата, че всяка силна жена има нуждата да избяга за кратко от градската суматоха, като облече някоя цветна, нетрадиционна дреха, която не очертава формите й. Така тя се чувства свободна в собствената си кожа.\nМарката, която едва тази година влезе в България, има четири големи модни централи - в Ню Йорк, Лондон, Лос Анджелис и Чикаго, а дизайнерите на Free people признават, че и до ден днешен създават дрехи за жената, която изповядва висшата естетика на модната свобода.\nНад 1400 магазина по света продават дрехите на Free people, а откакто брандът навлезе и у нас, много от почитателките на стила и модата оставиха летните си емоции в ръцете на дизайнерите му.\nПарти рокля за официален случай? Не е нужно винаги да се чувствате сякаш сте облекли най-неудобния си костюм по време на интервю за работа. Свободата в дрехите може да е просто една нестандартно срязана пола. Важното е да знаете, че Free people продава нещо повече от дрехи. И това не е означено на етикета. Те продават сила. Силата да победиш предрасъдъците си и да облечеш най-щурата дреха на света.\n*В момента дрехите на Free people са намалени и то прилично много. Използвайте последните дни на лятото, за да усетите свободата на модата в собствения си гардероб.


PowerMix Radio On Air! Обновеното радио се завръща на 16 март\nДнес, 16.03, от 16 часа стартира обновеното PowerMix Radio\nСъбощение до медиите от екипа на радиото\nНие, от екипа на Интернет радиото за хаус музика in the mix, благодарим на всички, които със своите коментари ни помогнаха да променим своята програма към по-добро.\nEто трите насоки, в които се потрудихме през изминалите седмици:\n– нова визия: променихме не само логото си, но и дизайна на сайта ни с цел по-голяма функционалност и лесна работа. Със събраната информация коригирахме съдържанието и навигацията, както и добавихме нови функции. За най-удобна от тях смятаме опцията за директен upload на миксове за PowerGuest Mix. С три кликвания всеки, който има желание да бъде наш гост DJ, изпраща директно своя микс. Това е нашият Power Drop Box;\n– нова програма: повече от щастливи сме, че някои от най-добрите ни DJ гости ставт част от редовната програма на станцията! Не пропускайте още тази вечер от 20:00 часа четири часовата серсия Power4Resident DJs. Първите 120 минути са посветени на транс и прогресив звученето- New Frequency of Trance с DJ J Mozz. След това дефиницията парти хаус музика ще дада R Kolev. Последните 60 минути на деня бъдете с ShockWave– предаването на Face2Face DJs; И за да не пропускате нищо от новата ни програма- включете се в нашата група във FaceBook!\n– new Power: толкова е много, че по-добре на час по лъжичка- абонирай се за нашия инфо бюлетин PowerUpDates.\nС пожелания за много Power,\nFeel It. Feel Some More\nPowerMixRadio е Дигитално Интернет Радио с модерно хаус звучене „in the mix“. Това не означава серия от 60 или 120 минутни сетове, а изцяло ново звучене със специфична и предварително планирана програмна схема.\nНа слушателите се предлага един перфектен микс- както между отделните песни в програмата, така и на цялостната музикална концепция.\nПо темата: електронна музика, интернет радио, радио


Продава 3-СТАЕН, к.к. Слънчев бряг, област Бургас в Aпартаменти в к.к. Слънчев бряг - ID18287401 — Bazar.bg\nк.к. Слънчев бряг, Бургас Публикувана/обновена вчера в 14:30 ч.\nЗа повече информация свържете се с нас и цитирайте референтния номер на имота. Моля, кажете, че сте видeли обявата в този сайт. Референтен номер: Snb 48261 Тел: 0882 817 472, 02 425 68 34 Отговорен брокер: Любка Михова Удобен тристаен апартамент с комфортно обзавеждане и оборудване в добре поддържания комплекс Съни Хаус / Sunny House. Наамира се в район с добра инфраструктура, на тихо и спокойно място, с чист въздух, в местността Развалената чешма, с. Кошарица, едва на 2 км от големия курорт Слънчев бряг и от плажа и на 300 м от автобусна спирка. Новопостроеният апартамент (2008) е просторен и светъл, разположен на трети етаж с площ от 103.31 кв.м. с общи части 14 кв.м. Стаите са завършени с подове ламинат, стени - латекс, ПВЦ дограми. Отоплението е чрез климатици. Имотът е снабден с кабелна телевизия, интернет. Предлага се за продажба напълно обзаведен, както е на снимките. Цената за поддръжка е 7 евро / м2 за година. В комплекса има хора, които живеят постоянно тук. Апарт-хотел 'Съни Хаус' е отлично място за семейна почивка или романтичен уикенд за двама, като предлага висок клас модерни услуги и удобства: - Голям басейн (размер 21 x 12м); - Детски басейн с пързалка; - Джакузи с топла вода; - Фитнес зона на открито; - Безжичен интернет в лоби бар; - Паркинг. Районът е много красив и живописен, предлагащ панорамни гледки към зелените поля, планини и Несебърския залив, в прекрасно съчетание с тишина, спокойствие и много лесен достъп до морето и модерните развлечения на големите ваканционни курорти по Черноморието. Оглед на имота Можем да организираме оглед на имота в удобно за вас време. За целта, свържете се с отговорния за офертата брокер и му кажете кога бихте искали да направите оглед. Резервация на имота Имотът може да бъде резервиран и свален от продажба със заплащане на депозит, след което се прекратява провеждането на огледи с други купувачи и започва подготовка на документите за сключване на предварителен и окончателен договор. Свържете се с отговорния брокер за този имот за подробна информация относно процедурата на покупка и начините за плащане. Допълнителни услуги и следпродажбено обслужване Ние сме реномирана компания и ще бъдем с вас не само по време на покупката, но и след това, осигурявайки ви допълнителни услуги по ваше изискване с цел пълноценно и безпроблемно ползване на новозакупения имот. Услугите, които можем да ...\nПродава 3-СТАЕН, к.к. Слънчев бряг, област Бургас 28 000 €\nПродава 3-СТАЕН, к.к. Слънчев бряг, област Бургас 25 800 €


Блогът на lubara :: Осмият смъртен грях\n11.05.2011 14:07 - Осмият смъртен грях\nПоследна промяна: 04.07.2013 18:49\nПреди дни прочетох във vesti.bg, че някакъв българин написал писмо до папа Бенедикт XVI. В него той предложил да се канонизира още един, осми смъртен грях.\nНеблагодарността от направеното ти добро.\nДали това ще стане, и редом с похотливостта, алчността, чревоугодничеството, горделивостта и т.н. ще ни заплашва и осми смъртен грях, съмнявам се.\nНо си помислих за нещо, което се случи в последните две години с мен.\nМного близък роднина, с който нямам кръвна връзка, ми поднесе на три пъти неприятното усещане, че напразно съм споделял с него и семейството му толкова много празници или най-обикновени вечерни, отрупани с ядене и пиене маси. Защото ако трябва да го характеризирам сега, за него най-вече се отнася това наивно искане от нашия съгражданин.\nПървият път се случи, когато поради едно случайно обстоятелство преди две зими му намерих работа. Две седмици след това го помолих да ми запише едно телевизионно излъчване, което беше свързано с моя кандидатура в една медия. Два часа ми бяха достатъчни, за да разбера, че това е като да чакаш от умрял писмо.\nПреди година го помолих да инвестира 15 /петнадесет/ лева в едно начинание, което беше в моя полза. Но и в негова, без съмнение.\n- Нямам пари, братчед- направо ме досмеша от този негов отговор.- Нали знаеш с какви ремонти съм се захванал.\nТретият път, преди половин година, съвсем ме втрещи. Обвини ме, че съм се възползвал с някакви си десетина лева, което ми вгорчи една сключена дребна сделка. И с което обвинение я обрече на провал при повторното й възстановяване.\nИ си мисля, с какво живеят такива хора. С вечното си мрънкане, че нямат пари, с лишенията си от пътувания, почивки и срещи с нови емоции. Но пък с трупане на вещи, имоти, с едно капсуловано пренебрежение към всичко, което е различно от тяхното еснафско и ограничено ежедневие. Без да са изпитали и за миг това, което ще им даде едно най-обикновено протягане на ръка с човешка и загрижена обич към напълно непознат човек, било той дете, зрял човек или старец.\nКакто жена ми обича да казва понякога за изплъзващото ни се време, най-ме е страх да не умра като овца без история.\nДа си призная, и аз малко от това се боя.\n11.05.2011 Любомир Николов\n1. yotovava - Преглътни, Любо, направи добро и го хвърли на пътя.\nТо ще намери само пътя наобратно.\nНаписаното не значи, че трябва да преглъщам нещо. Напротив, трябва да ми стои приседнало винаги, за да не забравям, че човек се е родил с доброто в себе си.\n3. nicodima - Животът ни е пълен с такива примери и ми се струва, че...\nчовекът е бил прав. Моят живот е пълен с огорчения от този род, до степен да не можеш да си намериш приятели, които да застанат над дребничкото, битовото... Интересно е, че те са и сметкаджии - приемат щедростта, приемат подадената ръка, но никога не подават... Такъв човек да се изръси за екскурзия, за ресторант, за собствено обучение / без да мрънка, че институциите не му го осигуряват /, забрави!\nЧестичко ми се е случвало, за съжаление...\n4. razkazvachka - Доброто е като дълг, който връщаме напред...\nНо пък - неблагодарността - това е тема за размисъл...\nМоже би не е смъртен грях, ако не е основана на друго...\n5. lubara - Поздрави, razkazvachka!\nАми то и за другите може да се каже същото. Особено за чревоугодничеството-че на кой вредиш, освен на себи си.\nГрях си е според мен, най-добре.\n6. lubara - Поздрави, nikodima!\nТочно така. Приемат щедростта, например може да е като малко никакви плодове и зеленчуци. Но правят сладка и компоти, туршии и ракии. Нали са аванта. А авантата си е чиста печалба.\nА да направят някакъв жест ей така, без повод и заради теб самия. Абсурд.\n7. ckarlet - И аз имам една позната, която вечно ...\nИ аз имам една позната, която вечно мрънка, че няма пари, а пък си купи няколко апартамента:))))))))\nНо когато чуем, че пак няма пари си казваме, че е събрала за следващия имот:))\nНе ми се иска такъв живот! И ти не си от тези хора, lubara!\n8. lubara - Поздрави и хубав ден, ckarlet!\nДа, ckarlet. То едно е да мрънкаш, ама и като си неблагодарен към най-близките ти, какъв близък си им тогава.\n9. makont - Овца без история,\nта овцете си имат история, порода, а тези, вечно мрънкащите са безродници, ужас. Трудно стана да имаш приятели напоследък, те тези за масата нямат нищо общо с тези, които са готови да си разделят ризата с теб. Лошото е, че колкото уроци да получим, пак ще се лъжем. Хубава вечер!\n10. lubara - Поздрави, Мая!\nЗащото ние сме неспасяем случай, както се пееше в една песен.\n11. kasnaprolet9999 - Радвай се, че не си станал като него, ...\nРадвай се, че не си станал като него, че не ти е повлиял в отрицателна посока.\n12. lubara - Поздрави, Невена!\nЧак се потрисам, като си помисля за това. Имахме един лаф като деца : "То бива, бива, ама бивол за мезе не бива!".\n13. vidrica - Любо майка ми докато работеше в П...\nЛюбо майка ми докато работеше в Пирогов не можехме да си затвориме вратата от рода и приятели. Търсеха я по въпроси започващи от кихане да маркучета за Жигулито. След като се пенсионира и останаха най-много трима които я търсят, но все пак се сещам за двама, третия е за всеки случай. Виж аз като млад и прям откакто отрязах тези дето все ме викаха да пренесем нещо, също останах с трима приятели. Все пак Ицето е казал, когато даваш с лявото пипало, дясното да не знае! Поздрави!\n14. lubara - Поздрави, vidrica!\nТуй за маркучетата на жигулито най-много ми хареса. Този Ицето ще да е мъдра особа!\n15. vidrica - Исус Христос му викат.\nИсус Христос му викат.\n16. lubara - Уф, че съм блейка.\nУф, че съм блейка.\n17. veselinvalev - Нали знаеш, че няма ненаказано д...\nНали знаеш, че няма ненаказано добро, Любо. Та затова е доброто - да бъде наказвано. Сиреч, сложен свят, сложни хора, сложни взаимоотношения, сложни наказания. И сложни ремонти. Ремонтирал си човека банята, ама си развалил приятелството. И осми грях да му сложат него грехове не го хващат, Любо. Атеистите не подлежали на божии наказания.\nМалко черен хумор, ама не можах да измисля друго. Какво да каже човек. Тъжна работа. Ами общувай с други хора. Този го зарежи. Това ще да му е наказанието.\n18. lubara - Поздрави, veselinvalev!\nВеско, то не е до атеизъм, а до човека. Крайно време е да се отърся от този си наивинитет, та след половин година ставам на двадесет и пет. Пардон, плюс тридесет и пет.\nТа нямам много време, думам !\n19. mamas - Остави ги да си грешат!\nНа техния гръб се трупа :)\nА за времето... Не се знае кой колко има! И е хубаво, че Бог (който и да е Той) е вселил в душите ни усещане за вечност...\n20. lubara - Поздрави,mamas!\nОоо, Славче, как си, душко сърдечна!\n21. lubara - Май ще се съглася с теб, ан. 21.\nМай ще се съглася с теб, ан.21.\n22. kass - lubara\nедва ли си огорчен, че не ти е услужил само защото ти си му услужил преди това. Очаквал си го, защото си го чувствал близък, помогнал си му, защото си го чувствал близък... не го харесваш като човек, защото ти не си от този тип хора... би помогнал на всеки изпаднал в беда без да очакваш отплата и би очаквал от близък услуга и без да си му сторил добро преди това, именно защото на близките разчитаме... а доброто ако искаме го правим и към близки, и към непознати...\n23. lubara - Поздрави, kass!\nПреди три-четири години някъде по пътя Ахтопол-Бургас качихме в колата един притеснен млад човек. Беше закъсал за бензин. С жена и две малки деца. След пет-шест километра го оставихме на една бензиностанция. Искаше да ни дава десет лева. Заредихме и ние.\nИ гледаме, маха на колите за обратно, никой не му спира.\n- Хайде, ще те закараме - още повече се притесни.\nОставихме го при семейството му.\nА за моя случай, просто нямам думи. От десет месеца сме се виждали веднъж. Няма да му се обадя никога повече.


2 проекта с корк - Comfort.bg\nНачало › Интересно › Направи си сам › 2 проекта с корк\n2 проекта с корк\nКоркът е много функционален материал, тъй като за него не се отсича цялото дърво, а се ползва само кората му, която се възстановява. Освен това той е приятен на допир, има неутрален тон и подчертава усещането за уют у дома. Можете да употребите стари коркови тапи или да купите коркови повърхности във формата на плочки. Те могат да се ползват за оформяне на настилка, за стените или за ефектни идеи за дома. Вижте две идеи за акценти с корк, които можете да оформите по свой вкус и да трансформирате според собствените си помещения и повърхности.\n1. Дъска за бележки върху стените\nНе много скъпите плочки от корк могат да се трансформират в стенна дъска за бележки, за детската стая или домашния кабинет. Ако Ви се струва, че натуралната визия на корка е твърде обикновена, можете да нанесете малко цветна акрилна боя върху видимите повърхности на корковите плочки. Броят на частите зависи от размерите на парчетата и от това колко просторна искате да е дъската и колко повърхности са Ви необходими.\nКакво е необходимо, за да ги изработите – коркови повърхности, макетен нож, акрилни бои, дунапренова четка за боя, хартиено тиксо, велкро ивица.\nКак да ги изработите\nАко парчетата корк са нарязани на правоъгълници, изрежете ги на кръгчета като употребите чиния и макетен нож. Ако ръбчетата не са добре изрязани, обработете ги с шкурка, за да ги изгладите. Можете да оформите кръгчета с еднакъв размер или да изрежете няколко размера, за да оформите ефектна дъска. Ако използвате парчета с различни размери е добре да начертаете върху хартия шарката, която искате да създадете, за да знаете в какви размери да ги оформите, за да си паснат.\nС четките от дунапрен нанесете цветните акрилни бои върху една от повърхностите на парчетата за дъска. Оставете боите да изсъхнат добре. Можете да оставите няколко парчета с натурална визия, за да разчупите цветната мозайка на дъската. Ако парчетата имат самозалепваща се повърхност, можете да не отлепвате хартиената защита или можете да залепите парче найлоново фолио върху лепкавата част.\nЗахванете парчетата в желаната шарка като залепите ивици тиксо върху задната им част. Захванете ги вертикално и хоризонтално, ако се налага поставете по няколко капки течен силикон, за да направите спойките по-здрави. Поставете корковата дъска върху стената и я захванете с ивици велкро.\n2. Ефектни коркови кабарчета\nВърху вече оформена дъска или за идеята, показана по-горе, можете да оформите кабарчета от стари коркови тапи, с които да закачате изображения, бележки и графи върху дъската. Те подчертават визията на корковите кръгчета и могат да се трансформират в акцент за стаята.\nКакво е необходимо, за да ги изработите – коркови тапи, кабарчета, отвертка.\nПробийте в центъра на тапите отвор, без да го пробивате до края, като употребите отвертка или дрелка. Залепете по едно кабарче за външната повърхност на тапите с няколко капки секундно лепило, изчакайте да стегне. Ако Ви се занимава повече, можете да оформите по-широк отвор с отвертка във вътрешността на основата, а кабарчето да прокарате отвътре навън, като пробиете повърхността на корка. В отворите на тапите можете да проврете сухи цветчета или пера. Можете да оставите повърхностите с натурален тон или да нанесете цветна акрилна боя.\nкорк, идеи за дома, дъска за бележки


Галин отказал на Брадъра от страх, че ще го изкарат обратен\n27 Октомври 2016, 20:10\nИ Галин е бил ухажван за участие в новия сезон на „ВИП Брадър”. Певецът си дал сметка, че цъфне ли в Къщата, сексуалността му ще се превърне в основна сюжетна линия на риалитито. Самият изпълнител категорично отрича да спи с мъже и не желае да му се носи слава на обратен, научи HotArena.\n„Имах покана от продуцентите на предаването. И от фирмата ми се обадиха, че има интерес към мен, но аз на този етап не смятам да влизам във „ВИП Брадър”, сподели тези дни Галин. Разбира се, като причина за отказа си той не изтъкна опасенията си, че ще го изтипосат в шоуто като обратен. Обяви друго – че отхвърлил офертата, защото в Къщата нямало да може да спазва железния си хранителен режим. Свикнал бил да яде здравословно, а във воайорското риалити това нямало как да стане – нали звездите вътре често са подложени на лишения.\nТлъстият хонорар също не бил достатъчен стимул за фолкпевеца. Според него не си струвало заради финикийски знаци да си разваля комфорта, а и този на семейството си. Говори се, че са му предлагали 80 000 лева.\nТой е на мнение, че малцина фолк звезди са извлекли дивиденти от участието си в проекта на Нико Тупарев и Нова телевизия. Единственото изключение в това отношение била Преслава. Само нейният престой в Къщата не приключил с опетняване на имиджа й. Тя дори успяла да си спечели одобрението и на тези зрители, които преди не я харесвали, смята младокът от „Пайнер”.\nВъпреки, че е отказал на „ВИП Брадър” той редовно гледа предаването. А на базата на видяното стигнал до извода, че риалитито не е достатъчно позитивно.\n„Не ми харесва, че шоуто започва с: „Адът е вече в Къщата! Раят е мираж!”.\nГалин твърди, че би влязъл във „ВИП Брадър” най-рано след 5 години. Тогава щял да бъде по-мъдър и нямало да се остави да бъде очернен. „Озова ли се вътре, ще мисля с главата си и ще се представя така, че всички зрители да запомнят престоя ми”, споделя поп фолк изпълнителят с гей реноме.\nКой каза, че не стават чудеса! Фенка съблече Галин!..\nВ последните дни Галин не спира да изненадва феновете си. Скоро певецът пусна снимка на която..\nНиколета хвана Галин в магазин с играчки за възрастни\nГалин бе заснет да излиза от секс шоп на родното Черноморие, видя HotArena. Актуалният фолк..\nОгромна драма в Пайнер! Галин и Джордан се бият за..\nСлуховете за по-различните сексуални предпочитания на чалга тигрите - Джордан и Галин, отдавна..\nИ Галин изду джуки като колежките си (Фото преди и..\nГалин се е заразил от суетата, от която страдат всичките му колежки и е направил първите корекции..\nТози убавец ми се натискаше веднъж и го оправих... хайде не бил гей :D :D :D\nНа сън ли бе, анонимнико нещастни? :D :D :D Тцъ, не се брой,


Под чехъл! Емануела крещя на Никола на сватбата им!!\nПод чехъл! Емануела крещя на Никола на сватбата им!! (Видео)\n16 Април 2013, 16:31\nФолк певицата побърка съпруга си Никола навръх сватбата им, видя HotArena.net.\nЕмануела вече си показа рогата. Изпълнителката не можа да издържи и ден, без да започне да мрънка на мъжа си. Емануела направи скромния Никола за смях пред цяла България като му се разкрещя пред всички.\nВлюбеният младоженец изживя най-хубавите си мигове с булката си, докато я слушаше как му мърмори. Цял ден Емануела не спря да се оплаква и да трие сол на главата на Никола.\nДокато й помагаше да се преоблича Никола стана жертва на постоянното лошо настроение на певицата. Изпълнителката не спря да му мрънка и мърмори за всевъзможни дреболии, докато й помагаше да се преоблича, пишат от kliuki.net.\nВ един момент Никола не издържа и й се сопна „Стига си ми крещяла пред камерите“, което накара звездата веднага да омекне. Емануела обаче не го остави да доминира положението и продължи да му мърмори като за световно.\nФорумци в мрежата вече коментират, че от този брак нищо няма да излезе. И се обзалагат, че ако двойката остане повече от седмица заедно в Базата, ще напуснат шоуто разведени.\nИзпълнителката даде ясно да се разбере, че тя ще диктува нещата вкъщи, а Никола е мъж под чехъл. Нахалното й поведение, както и маниерът й за всяко нещо да командва съпруга си, обаче предизвика вълна от присмех в мрежата.\nБеше ли Емануела щастлива на сватбата си? (ОЩЕ СНИМКИ..\nФолк певицата Емануела си направи приказна сватба в „Къртицата“. Въпреки..\nРезил! Свекървата на Емануела и взе БМВ-то\nСемейния живот се оказа доста напрегнат за фолк певицата Емануела. Изпълнителката, която този..


Обстановката в област Пазарджик се нормализира след валежите - 24chasa.bg\nОбстановката в област Пазарджик се нормализира след валежите\n13.01.2021 13:53; Любо Илков\nНормализира се обстановката в област Пазарджик, след падналите обилни валежи. Най-критична беше тя в общините Сърница и Велинград. Срутилата се скална маса, която във вторник вечерта затвори пътя Велинград - Сърница, вече е отстранена и се работи по разчистването на самото свлачище.\nПътят вече е проходим, съобщи кметът на Сърница Неби Бозов. Голяма дига е била изградена в село Побит камът, тъй като е съществувала реална опасност селото да бъде залято от придошлата река Доспатска. Има сигнал и за паднала стена на училището в другото село от общината - Медени поляни.\nСъс спирането на валежите в Сърница се надяват да спадне нивото на река Доспатска, която във вторник излезе от коритото си на няколко места в района.\nНармализира се обстановката и във Велинград, съобщиха от общинската администрация. Отводнени са няколко парка в града, които бяха заляти от вода. Мобилни екипи следят нивата на реките в района, като има готовност при нужда от изграждането на защитни диги.


Сънувах три пъти, че съм бременна... - Spodeli.net\nСънувах три пъти, че съм бременна...\nпреди: 11 години, 8 месеца, прочетена 9478 пъти\nЗдравейте! Искам да ви споделя един мой сън... Миналата вечер сънувах три пъти че съм и бременна от един и същ човек - приятеля ми и трите сънища бяха еднакви... гледах в съновници и споделени сънища много момичета пишат че съня се сбъдва аз съм на 19 години моля ви помогнетеми с някакви коментари и мнения, каквито и да са ще ви бъда много благодарна... какво означава да сънуваш за една вечер три пъти един същ сън... благодаря на тези които отделиха време да прочетат и коментират.\n1. И какво като си сънувала, т'ва не значи непременно, че ще стане истина, аз като сънувам починалия си баща значи ли, че ще се сбъдне (т.е. да възкръстне)?! Баси стига сте писали глупости тука. Прегледала си съновниците, тва е достатъчно, какво очакваш да ти кажат хората?! Сънищата не са нищо друго освен плод на подсъзнанието. Самият сън се влияе от множество фактори, като светване на лампата дори. Историкът Мори например разказва как веднъж сънувал, че се намира в Париж в бурните дни на Френската революция. Залавят го и го осъждат за измяна на отечеството. В съня си Мори подложил главата си под ножа и... усетил реално удара върху шията си. Когато се събудил, видял, че върху шията му е паднало парче от рамката на кревата. Целият сън е породен от усещането на удара, но това усещане не е отишло в съответния център, който е спял. То се отправило на друго място - към центровете, които са запаметили прочетеното за Френската революция. И ето комбинацията.\n2. И аз сънувам мн пъти че съм бременна, а то какво просто ми се пишкало, по малко вода просто\n3. Aз знам че някои сън повтори ли се ,значи ште се реализира.не искам да те плаша,само така съм чувала\n4. МИТИО: Да ти е честито мацка. Но спокойно сънищата се сбъдват след като си на 30 ;)\n5. То никой не е застрахован от това, така че си внимавай, без да мислиш само за това :)\nИначе аз знам, че като сънуваш някоя жена бременна я очакват неприятности, а ако сънуваш как ражда - че ще се оттърве от тях. Един ден една моя роднина ми се обажда и ми казва да внимавам, тъй като сънувала, че раждам. Аз не вярвам супер много, но от любопитство прочетох съновника, и скоро действително ми се реши голям проблем :)\n6. От авторката - случайно попаднах на тази история,която бях написала преди година и пет месеца,дори бях забравила за този случай със съня :) специално към номер 1 : преди 7 месеца направих аборт така че сам/а си направи извод дали е станало истина съня ми и дали означава нещо\n7. Едно е подсэзнателно да се съмняваш в нещо или да си просто сигурна,друго е да сънуваш!Някой път сънищата са проекция на подсъзнателните ни мисли!Нищо пророческо!Щом спиш с мъж,много ясно,че може и да забременееш!


Край, свърши се: Борисов и ПКП останаха без охрана, чакат прегръдки от народа! - Informiran.net\nEĸc пpeмиepът Бoйĸo Бopиcoв ocтaнa бeз личнaтa cи oxpaнa oт HCO, cлeд пpиeмaнeтo нa зaĸoнa зa HCO. Личнo пpeдceдaтeлят нa HC Ивa Mитeвa нaпpaви cтъпĸaтa ĸaтo oбяви зaĸoнoпpoeĸтa зa измeнeниe и дoпълнeниe във въпpocния зaĸoн.\nTaĸa, ocвeн Бoйĸo Бopиcoв, бeз гapдoвeтe cи ocтaнa и eĸc пpeдceдaтeлĸaтa нa HC Цвeтa Kapaянчeвa, пeчaлнo извecтнa ĸaтo ΠKΠ (Πpocтa Kъpджaлийcĸa Π…), ĸaĸтo caмият Бaцe я бe нapeĸъл.\nBapиaнтът чoвeĸът oт Бaнĸя дa ce cдoбиe oтнoвo c oxpaнa e, aĸo изpeвe нa yмpялo, чe oтнoвo имa зaплaxи зa живoтa мy и няĸoй ce ĸaни дa гo yбиe – ĸaзвaл гo e нeвeднъж дoceгa, пишe іnfоrmіrаn.nеt.\nΠpeди тoвa дa ce cлyчи oбaчe и Бopиcoв дa ce пpимoли зa нoви гapдoвe, нapoдът e cвoбoдeн дa мy изĸaжe блaгoдapнocттa и oбичтa cи, мaйтaпят ce из ĸyлoapитe нa пapлaмeнтa.\n„Kaĸ вeднъж Pyмeн Paдeв нe излeзe cpeд xopaтa, oгpaдeн oт гopили ĸaтo Бaцинĸa?! Haвcяĸъдe xoди cъвceм cпoĸoйнo и cвoбoднo чoвeĸът, зaщoтo cъвecттa мy e чиcтa. Личи cи ĸoй тpeпepи зa ĸoжицaтa cи и ĸoй e ĸpaл дo пpипaдъĸ, чe ce cтpaxyвa oт възмeздиe“, ĸoмeнтиpaт в coциaлнaтa мpeжa.\nТърсач на силни усещания се покатери на кран в София (видео)\nСтанимир Стоилов тръгна с победа начело на Левско – БГ Футбол – efbet Лига


Антрета | Zarra Design\nСъздайте страхотно първо впечатление за Вашия дом с ново функционално портманто от мебели Zarra Design. Предлагаме красиви и практични мебели за антре - комплекти портманта, шкафове за обувки, огледала, закачалки, шкафчета с чекмеджета и вратички. Не забравяйте, че антрето не е само входа към Вашето жилище – то е Вашето апослание. Затова Ви препоръчваме да запазете своя безплатен час за консултация със специалист от Zarra Design още сега.\nВ Zarra Design ние можем да Ви помогнем по време на целия процес по обзавеждането на Вашето антре– от формирането на идеята, през изработването на функционален проект, показващ разположението на мебелите, до доставката и монтажа на място във Вашия дом. Този метод на работа прави цялото преживяване лесно, приятно и Ви гарантира успешно завършен проект в рамките на Вашия бюджет.\nПървата стъпка е да си направите среща с един от нашите консултанти в магазините на Zarra Design в град Пловдив.\nВдъхновете се от галерията завършени проекти на Zarra Design! В случай, че някои от нашите готови проекти се доближават до Вашия вкус, моля добавете ги във „Вашия списък с вдъхновения“ и ги покажете на нашите дизайнери по време на безплатна консултация в офисите ни в град Пловдив.\nАнтре "Горски уют"\nАнтре "Зимна приказка"\nАнтре "Тъмно кафе"


БЕЛИ БАЙТОВЕ ЗА ЧЕРНИ ДНИ: Май 2012\nНе съм очаквал, че ще ми се случи да напиша нещо за Евровизия.\nОбикновено пропускам това чутовно събитие, използвам няколкото часа по някакъв друг начин, но тоя път съвпадна с почивните ми дни и с решението ми да не пипам много компютъра... И като не пипаш много компютъра ти остава прадядо му – телевизора.\nАз съм от хората, които помнят, че Евровизия всъщност е музикалното НАТО, което обединяваше западноевропейските страни, а Интервизия беше съветския отговор, в който участвахме и ние и незнайно как попадналата Финландия.\nДойдоха промените, Интервизия изчезна, а България беше включена в заветната троица, доказваща нашата принадлежност към цивилизованите народи – НАТО, ЕС и Евровизия.\nВторият живот на Евровизия след 90-та година се дължи на няколко фактора:\n– политически. Някои държави, създадени след 1990-та, много искат да има повечко събития където могат да си показват знамето и името и там Евровизия беше взета на въоръжение като мощно средство за национално строителство.\nКогато не можеш от държавата си да направиш бонбонче като Словения, прибягваш до по-евтини методи, като участие в Евровизия.\nСигурно ви е убягнало, че всички наричаха Македония „Бивша югославска република“, а македонците и българския преводач избягваха тия езикови усложнения.\n– пазарен. Музикалният пазар, както многократно съм споменавал, вече е напълно неадекватен на съвременното общество и се движи по ретроградни закони (за които скоро ще стане дума, заради промените в Наказателния кодекс, които ще вкарват в затвора за „пиратство“).\nНа Запад, където има музикален пазар, участието в Евровизия е излишно усилие – публиката не е тази (кой там гледа обществени и държавни телевизии), стиловете не са тези, регламентът е смешен.\nНа Изток обаче, много изпълнители и продуценти, особено от държавички с неразвит пазар, гледат практично на нещата и знаят, че Евровизия може би е единствения шанс да се покажат пред няколкостотин милионна публика.\nИ затова шият тоалети и пишат песни, които може и да не са им съвсем в стила, но искат да използват шанса.\nИ понякога има попадения – като любимите ми Здоб Ши Здуб.\n– спортен (който се припокрива донякъде с политическия). Няма съмнение, че е много по-ефективно, вместо да водиш война с дадена държава, само за да покажеш, че повече те бива, да я биеш в някое спортно състезание.\nИндустрията на социалистическия спорт, например, произвеждаше само национално самочувствие.\nЗащото нали, индустрията, селското стопанство, доходите го сваляха...\nОсмисляне на резултатите от тазгодишната Евровизия във връзка с неприемането на България в Шенген\nТа пускам аз телевизора, и за моя огромна изненада всичките изпълнителки едни млади, едни дългокраки, с едни ефирни тоалети... сърце не ти дава да смениш канала.\nУсетих се таргетиран.\nПосле някой ме писа дали съм гледал на 16:9, защото той се бил объркал в началото и като сменил, всичко се оправило.\nПогледнах – аз такава грешка няма да допусна. До края си ги гледах на 4:3.\nПесните бяха приятни, но сега се напъвам да си спомня поне една и не мога.\nТрябваше ли Софи Маринова да ни представя, песента беше ли и хубава, ботушите, прическата, сценографията...\nИ най-вече – имаше ли антибългарска кампания?\nВие променихте ли си мнението за грузинците, холандците, гъркините или италианките след снощи?\nБъдете сигурни, никой вече не помни коя беше, какво пя и как изглеждаше българската изпълнителка.\nФиналното гласуване няма как да го пропусна, което е социологическо проучване в реално време, комбинация между избиване на национални комплекси, робуване на предразсъдъци и реални качества на песните.\nИ е радостно да гледаш, как например Хърватско гласува за Сърбия.\nА ако някой се вълнува от това, кой кого обича по национален признак, препоръчвам този математически анализ, който някой, с много повече време от мен, си е играл да напише.\nАко не можете да разберете статията или не ви се чете – анализът стига до извода, че на всички шансовете са около 50% да стигнат до финала... блоковото гласуване има роля, но не решаваща.\nКарта на Евровизия приятелството. картинката е от същата статия\nPS. Не ми дреме за Шенген.\nПубликувано от Комитата в 1:10 сл.об. 15 коментара: Връзки към тази публикация\nЕтикети: анализ, БНТ, впечатления, евровизия, музика, политика, попфолк, спорт\nСпас е коментирал падането на един от мостовете над Струма при Петрич. Там има кратка професионална експертиза, която ми е интересно дали ще направи впечатление поне на една медия, за да започне сериозно разследване.\nСлучаят е скандален, откъдето и да го погледнем – в мирно време държавата да изглежда като след бомбардировка.\nИма паднала кола в реката и изчезнала, има и ранен човек.\nМинистър Лиляна Павлова е заявила:\n„Има преливане на река Струма. Реката е влачила много тежки дървета, които са били с голяма скорост, отнесли са моста. Вече е изграден и направен обходен маршрут, няма населени места без достъп“\nМного моля да погледнете снимката, (направена от екипа на DarikNews.bg, Благоевград) , и да кажете според вас:\n1. Виждате ли следи от преливане на реката?\nНапример, че подпорите донякъде поне трябва да са се окаляли от прелялата вода? Или те са били измити с маркуч и препарат за идването на министърката?\n2. Вижте колко свежа и права изглежда тревата, през която трябва да е минал потопа.\n3. Виждате ли дънери, или поне едно излишно клонче на снимката? Всичко е разчистено, така ли и клончетата също?\nЕто за сравнение, снимка на прелялата Камчия от 2010г.\nОчевидно е, че Струма е една много по-културна и възпитана река.\nНякой помни ли, че преди година и половина, при предишния министър, шофьор падна в Струма заедно с камиона си при опити да се укрепи брега?\nРазбра ли се кой е виновен?\nPS. И Биволъ задълба в темата.\nПубликувано от Комитата в 7:31 сл.об. 17 коментара: Връзки към тази публикация\nЕтикети: герб, инцидент, политика, попфолк, строителство\nС удивление наблюдавам кампанията „Пиши на кирилица“ на БНТ, която се подкрепя и от моите приятели от „Аз чета“.\nАз пиша SMS-и само на кирилица, така че принципно одобрявам идеята български да се пише на кирилица, но смятам, че се чука на грешната врата.\nОдобрявам идеята, а цялата философия на кампанията не я одобрявам.\nПроблемът е там, че съобщенията са ограничени на дължина. Принципно, до 140 (134) символа, но само на латиница. На кирилица, това са са 64 символа.\nТова се дължи на факта, че латиницата се предава директно по канала, а кирилицата трябва да се кодира, така че една кирилска буква „харчи“ по два символа от разрешените.\nЗа съобщения под 70 символа няма значение, но съобщенията между 64 и 140 (134) символа стават два пъти по-скъпи за тези, които ще се впечатлят от умилителната кампания на БНТ и ще проявят родолюбие.\nИ вместо да се лобира за инициатива, която да изравни цената на символ както за кирилица, така и за латиница (което означава да се бръкне директно в джоба на мобилните оператори и може би заради това националната телевизия се разсейва и гледа някъде в тавана), хората биват съветвани, че всичко това било неизбежно и просто недостатък, който сме си натресли още с инсталирането на продукта на Кирил и Методий и толкова.\nГоляма реклама на кирилицата пред младото поколение, няма що. Комплекс за малоценност за цял живот.\nВместо това се вменява вина на обикновените потребители, че не са достатъчно fe6an за празника.\nЗащото знаем, че най-сладките кампании са тези, в които потребителите сами са си виновни.\nКъм въпроса може да се подходи и по друг начин – ако SMS технологията е толкова ограничаваща за ползване на кирилица, дали не трябва да минем на друга технология въобще?\nSMS e архаична и силно ограничаваща технология (тая година става на 20 години!), която отнема нищожен ресурс на мобилните оператори, но цените на символ са космически (извадете калкулаторите!) и може би трябва да се направи инициатива да се смени технологията на текстовото съобщение по мобилна мрежа въобще в България.\nВ Япония са решили кардинално проблема – вместо SMS си пишат имейли. Да сменим технологията и ние и да свалим тези чудовищни цени?\nЕто, това ми се струва че е кауза, достойна за национална обществена телевизия.\nПубликувано от Комитата в 12:02 пр.об. 17 коментара: Връзки към тази публикация\nЕтикети: БНТ, кампания, кирилица, образование, политика, попфолк, телекомуникации\nСнощи, когато друсна и започнаха да падат разни предмети, най-същественият беше един буркан с кафе, който падна на плочките и капачката му отхвърча, но той самият не се счупи.\nПоловината кафе се разсипа.\nРеших да не пускам прахосмукачката посред нощ, а да обера кафето на сутринта, за да не събудя някого.\nТочно преди да заспя, ми мина през ум, докато слушах захлопващите се врати и приказките на стълбището, че май съм единственият който смята толкоз бързо да заспи...\nТази сутрин се изкъпах и кафето ме изненада с друго агрегатно състояние.\nПочистването беше по-дълго и значително по-неприятно ;-)\nТака е, ако си забравил какво си учил за хигроскопичните вещества в училище...\nПубликувано от Комитата в 1:26 сл.об. 15 коментара: Връзки към тази публикация\nЕтикети: впечатления, ежедневие, земетресение, лични, наука\nЕдин човек ни разказа приказка за лош цар и лоша царица, които искали да живеят на държавни помощи и които държали в окови доброто седесе.\nА „доброто“ седесе, веднъж щом се отървяло от тях щяло да „вдигне глава“ и да „предложи ясни тези“ и всички страхове щяли да „останат в миналото“.\nТази интрига успя.\n„Доброто“ седесе се отърси от оковите и тъкмо да предложи „ясни тези“, усети че нещо му липсва – няма глава!\nЗатова спешно търси лидери с анонимна обява във вестника.\nТоест, то в момента лудешки подскача като пиле, на което са му клъцнали органа за мислене и му остават още няколко скока докато му оскубят перата.\nЕ, има една глава на пазара, която може да му се пришие спешно, но за съжаление това е неособено умната и отдавна овехтяла глава на президента Стоянов.\nНо пък, точно в момента, президентът Стоянов също е узрял за идеята за трансплантация.\nТака че трансплантация вероятно ще има.\nСамо че, малко се съмнявам в резултата от присаждането на увехнала глава върху мъртво пиле.\nБойко Борисов каза, че от СДС би си запазил марката, и ето – Марков пази една марка.\nТоест, перушината за една синя възглавничка.\nНа това филолозите му казват, че са намерили общ език.\nPS. Глава, перушина – може да се получи един чудесен препариран ловен трофей.\nПубликувано от Комитата в 3:40 пр.об. 5 коментара: Връзки към тази публикация\nЕтикети: анализ, борисов, политика, попфолк, СДС, синята коалиция\nТази среща беше замислена преди доста месеци и доста пъти се отложи, но сега ѝ дойде времето.\nЗаедно с други хора, поддържащи блогове, се срещнахме с Меглена Кунева.\nДопълнително, любопитството ми беше подхранено от презентацията на Йордан Жечев на TEDxBG 2012, който не пестеше суперлативи за това колко е гот да правиш кампания без пари, но пък всичко да ти разрешават ;-)\nТогава ми се стори, че Жечев малко прекрачи границите на добрия тон, вкарвайки твърде много политическа пропаганда в лекцията си.\nНа срещата с бившата еврокомисарка бях дошъл с обичайната си задача – да разбера повече за новия човек в българската политика (или по-скоро за познатия политик в ново качество), още повече, че на първи тур на президентските избори гласувах за нея.\nЗапочнахме със собствените си представяния и с това – кой за какво се бори. Аз разказах за този блог, както и за скромните ми усилия в областта на защитата на цифровите права.\nБързо се завърза дискусия за интернет – как променя живота, за апетитите да се контролира тотално онлайн пространството и за намеренията на властта да се намесва в личния живот на гражданите. Какво трябва да се направи в тази област в България, за да се получи възможно най-голям позитивен ефект върху икономиката и обществото.\nГоспожа Кунева обеща документални свидетелства за процеса на подготовка на АКТА в ЕС и реакцията от страна на България.\nЧакам ги с интерес.\nЗащитих тезата, че най-важното е да се отворят данните, произвеждани от администрацията и да спрат всякакви посегателства върху цифровите права на гражданите. Като гаранция посочих, че дори трябва да се отиде до конституционна реформа, ако е необходимо.\nИ тук се получи лек спор между присъстващите ;-)\nМеглена Кунева предприе тактиката на Кристалина Георгиева – първо да слуша, а след това да говори, но аз държах да задам моите три въпроса и успях да ги вмъкна някъде след средата на разговора –\n1. Къде тя поставя границата между партийно и гражданско?\n2. Коалиционната политика – с кого да, с кого не и какви въобще са критериите, по които ще прави коалиции?\n3. Каква е позицията ѝ по цифровите права и демокрацията в Интернет.\nТя отговори следното:\n1. Смята да запази движението „България на гражданите“, което трябва да развива широка гражданска дейност.\nПартията трябва да стане просто по-висок етаж, острие на едно много широко гражданско движение. А това гражданско движение играе ролята на морален борд, което да не позволява на партията да се изражда.\n2. Другите партии твърде рано са започнали да я слагат в коалиции, още докато не е била много сигурна какво да прави.\n„Аз лично се колебаех какво да правя. Дали да не останем като движение още четири години, пък да видим после.“\nа за принципите на коалирането:\n„Няма да правя коалиция с партии, които мамят на избори. Точка.“\nИзрази учудване, че ГЕРБ вече заявили, че ще напаснат процентите си с нея, защото била европейка, а те всъщност не са я видели още какво мисли.\nЗа каква европейка я мислят – европейка като Меркел или европейка като Оланд?\n3. За цифровите права.\nПредпочита да има саморегулация, а не всичко да минава през законодателството.\nДаде пример с производителите на електронните игри, които сами са решили как да категоризират игрите си за потребители на различна възраст и това спестило пет години законодателен процес в Европарламента.\nДругите участници я питаха за начина, по който ще се финансира партията и и как ще се опази от безпринципни хора, които ще влязат в партията ѝ.\nФинансирането - няма никакъв шанс, освен с дарения.\nЗа кадровата политика, предпочита първо да се доверява, а да не изпада в параноя.\nРазказа, че наследила преговорния екип за влизане в ЕС от Владимир Кисьов и повечето от тях и до ден днешен работят в европейски структури на високо ниво.\nГоворихме още за доброволчеството, за референдумите, за усещането за общност в България.\nЕдиният час, определен за срещата, първо се превърна в два, а после бързо свърши, и много неща останаха недоизказани.\nМного се надявам да има развитие, особено по обещаните неща за ACTA.\nПубликувано от Комитата в 12:59 сл.об. 44 коментара: Връзки към тази публикация\nЕтикети: блог, блогъри, Меглена Кунева, политика, репортаж, среща\nСега, сега е моментът, човек да близък до властта архитект, режисьор или някакъв друг творец в Македония.\nСветовните правила за правене на такъв тип кампании прашасват в някое кьоше като твърде ограничителни.\nТворчеството е развихрено и не знае прегради. Единствено се чудя, чужденците които видят тези клипове, колко биха били мотивирани да ползват услугите на македонския туризъм.\nАз съм ползвал услугите на македонския туризъм и въобще не е толкоз зле. Направо не мога да повярвам колко лоша услуга прави правителството на собствените си предприемачи.\nВзех клиповете от блога Баба ми Траянка\nМакедонска Продавачка на пазар\nМакедонски езерен келнер 1\nМакедонски езерен келнер 2\nКак да свикнем с шумната музика нощем\nСмятам се за човек, отворен към новото и към оригиналните рекламни похвати, но тази камапния за мен доказва единствено, че парите на македонския данъкоплатец се харчат без никакъв контрол, да не говорим за вкус. Симптом на същата болест, за която вече говорих.\nПубликувано от Комитата в 4:16 сл.об. 13 коментара: Връзки към тази публикация\nЕтикети: видео, груевски, кампания, Македония, попфолк, реклама, туризъм\nПубликувано от Комитата в 2:52 пр.об. 9 коментара: Връзки към тази публикация\nПубликувано от Комитата в 3:37 пр.об. 33 коментара: Връзки към тази публикация\nПубликувано от Комитата в 6:34 сл.об. 6 коментара: Връзки към тази публикация\nПубликувано от Комитата в 9:23 пр.об. 3 коментара: Връзки към тази публикация\nТози уикенд имах много важен ангажимент – бях канен на сватба в Македония.\nТръгнахме от рано-рано сутринта, което означава, че имахме нужда от редовни и големи порции кафе.\nАз пих едно големо макиато.\nСлучайно попаднах на магия, която може да усмирява за часове буйни деца.\nЗагрявахме с общоукрепваща диета, полята с прекрасно винце.\nЗапочнаха и танците\nНяма истинска сватба без стрелба във въздуха\nОтиваме да купуваме булка\nСделката беше успешна. Натоварихме стоката и пътуваме към Велес\nВелес, старата част\nВеднага в църквата, преди булката да е размислила.\nЦърквата е прясно ремонтирана и изографисна\nМомиченцата се оказаха по-сръчни в ловенето на подаръци ;-)\nРесторантът беше пълен и се виеха дълги хора.\nБулката слага от тортата.\nИ следващият ден беше прекрасен.\nПубликувано от Комитата в 2:00 пр.об. 3 коментара: Връзки към тази публикация\nЕтикети: лични, Македония, пътуване, репортаж, тържество


The Bulgarian Media Portal in Chicago » Blog Archive » Наградата на Национален клуб на Слависта отива у М`Боли\nНаградата на Национален клуб на Слависта отива у М`Боли\n2010.05.16 Няма коментари\nНовият носител на приза “Любимец на Публиката” на НКС е Раис М`Боли. Въпреки, че пропусна последните два мача на “Славия”, вратарят е недостижим със спечелените 571 точки. Това е втората индивидуална награда в кариерата на французина след определянето му за най – добър вратар в България.\nРоден е в Париж през 1986 в семейство на алжирка и конгоанец. Първият му отбор е “Олимпик” (Марсилия), в който за четири сезона не успява да запише нито един официален мач. Въпреки това, през 2006 година успява да впечатли съгледвачите на шотландския “Хартс” и се превръща в играч на “сърцата”. Не успява да се наложи в отбора и в летния трансферен прозорец през 2006 г. потегля към гръцката Б категория, където подписва с “Етникос” (Пирея). За един сезон играе в пет мача. Следва трансфер в гръцкия трети ешелон – “Панетоликос” използва вратаря в 8 мача и го изпраща в далечна Япония. Там сключва договор с “Рюкю” от японската футболна лига ( трети ешелон след Джей лига 1 и Джей лига 2). Изиграва 22 мача. От юни 2009 е в “Славия”, където до момента има 29 мача. Преди няколко дни М`Боли се завърна от проби в “Манчестър Юнайтед”. Според запознати впечатленията, които е оставил са повече от добри и вероятно ще се стигне до трансфер. Всичко това не остана незабелязано от селекционера на Алжир, Саадане. Той повика слависта в разширения състав на Алжир и няма да бъде чудно, ако се разчита на него и на световното първенство в ЮАР идния месец.\nЗа хората и политиката 2020-08-03\nХристо Иванов: Ако протестът успее, ще има една България, с която да можем да се гордеем 2020-08-03\nНяма келепир от колос на глинени крака 2020-08-02\nКоординиран протест на българи в чужбина 2020-08-02


Аплодисменти за столичните премиери 2021 на „Тютюн“ и „Амадеус“ – юбилейни постановки за 100-годишнината на Варненския театър\nPublished on Thursday, 14 October 2021 09:56\nВъзторжени отзиви от столичната публика за „Тютюн“ и „Амадеус“\nПолучихме възторжени отзиви от столичната публика за двата юбилейни спектакъла за 100-годишнината на Драматичен театър „Стоян Бъчваров“ „Тютюн“ и „Амадеус“, които представихме на 10 и 11 октомври 2021 г. в Театър Българска армия и Народния театър. Единодушно е мнението на всички, че гастролът с тези две топли, топли премиери свидетелстват за един мащабен поглед и многоспектърност в подбора на заглавия, които очертават амбициите и перспективите за развитието на нашия театър. От първата българска театрална постановка по оригиналния, нецензуриран роман на Димитър Димов, драматизация на Юрий Дачев с режисура на Бина Харалампиева до „Амадеус“ от Питър Шафър на режисьора Стайко Мурджев, от високата българска класика до световната класика, от майсторския прочит на един зрял и отдавна утвърден режисьор до интересния прочит на един режисьор от по-младото поколение – вписан в тези широки граници, гастролът показва не на последно място и големия потенциал и театралното можене на варненските драматични артисти.\nТеатрални творци, критици и почитатели на театралното изкуство дадоха положителни оценки за двете различни, но и двете силни представления. Нещо повече. Зрителите продължиха да споделят с мен емоционалните си и възторжени отзиви за „Тютюн“ и след премиерата, на следващия ден, чак до вдигането на завесата на „Амадеус“. Много добро впечатление прави многопластовата актьорска игра, неслучайно варненските актьори пресъздават богатата палитра от разнородни типажи, с открояващите се млади актриси Христина Джурова и Александра Майдавска. В главните роли блестящо се представят гостите Калин Врачански – Борис Морев, Диана Димитрова – Ирина и нашият изключителен Стоян Радев – Фон Гайер.\nНа втората вечер от гастрола ни в София представихме „Амадеус“ - едно предизвикателно заглавие, което изисква голяма доза смелост, за да бъде поставено, както споделиха театрални наблюдатели. Най-малко защото всеки зрител, влизащ в театралната зала, неминуемо ще направи сравнение с прочутия филм на Милош Форман. С „Амадеус“ ние поднасяме един модерен прочит на Стайко Мурджев, направен изцяло със силите на нашия театър. Преди спектакъла имахме някои стресови моменти около иновативните светлинни решения, но техническият екип се справи и аз му дължа специална благодарност за това. За бъдещи гастроли ще предвиждаме по-дълъг подготвителен период за адаптация на „Амадеус“ на чужда сцена. Всичко това остана скрито за столичната публика, която богато възнагрдаи „Амадеус“ с аплодисменти. Тук ще споделя само едно мнение, от което – няма да крия – ми стана много приятно. Председателят на Клуб „Отворено общество“ Свилен Спасов ми разказа, че е гледал много добри постановки на различни сцени в Лондон и на други места по света, качеството на „Амадеус“ е съизмеримо с тях и това го накарало да се почувства горд като варнененец.\n“Тютюн“ ме грабна\nЛюдмила Димова, ред. Портал Култура, изкуство и общество\nСпектакълът на Варненския театър „Тютюн“ ме грабна първо с ритъма, който следва от началото до края. С усещането за задъхаността на епохата, която романът пресъздава, за бързото живеене и изгаряне на героите.\nСценографията на Свила Величкова с постоянно вдиганите и сваляни щори също участва в този главоломен ритъм, като рязко отделя сцените една от друга. Адаптацията на Юрий Дачев успява да концентрира романовото време в близо два часа, без да прави компромиси с духа на произведението.\nПостановката на Бина Харалампиева, за мое приятно учудване, е болезнено съвременна с акцента си върху пагубното въздействие на властта и парите.\nАктьорският ансамбъл в своята цялост е съвършено адекватен на високите очаквания, които поражда прочитът на това произведение от литературния ни канон. Естествено, най-много очаквания има към двойката главни герои – Ирина и Борис Морев, а Диана Димитрова и Калин Врачански се справят достойно. Както и Стоян Радев в образа на Фон Гайер.\nПокрай този първи театрален прочит на „Тютюн“ се запитах каква е причината стойностни български романи да нямат съвременни филмови и театрални интерпретации. Варненският спектакъл показва, че това не просто е възможно, то е наложително.\n„Амадеус“ е събитие\nВасил Дуев – актьор и режисьор\nСпектакълът "Амадеус" от Питър Шафър, продукция на Драматичен театър „Стоян Бъчваров“, режисирана от Стайко Мурджев, е спринт, който безмилостно въвлича публиката в себе си още от самото начало - излизането на Салиери (Стоян Радев) от ваната до грандиозния финал - иконостасното издигане на Моцарт (Ненчо Костов).\nНенчо Костов изживява без суета, сурово и крайно съдбата на Избрания, както малко актьори можем. Истинско явление. Съперничеството със Стоян Радев е начинание тежко. Неговият Салери притежава моцартова виртуозност и рацио на композитор минималист. Христина Джурова е неузнаваема.\nВсички! Гергана Арнаудова, Ивайло Иванов, Симеон Лютаков, Веселина Михалкова, Константин Соколов, Пламен Димитров, Даниела Викторова, Недялко Стефанов, Александра Майдавска, Роберт Ваханян, Свилен Стоянов са съучаствали в създаването на представление-събитие, с което могат да се гордеят и вдъхновяват с години. За пореден път варненската трупа уплътнява сцената до там, че зрителят потъва в илюзията (този път съзнателно) и забравя къде е, без да търси отговор.


Магистратура Архитектурни проучвания Пърт - Магистратури Пърт 2021\nНаучете за магистратури Архитектурни проучвания Пърт тук!\nПърт е дом на една частна и някои няколко държавни университети. Къртин университет и университета в Западна Австралия се намира в този град. Също така, гимназии на TAFE които предлагат диплома и сертификат за ниво курсове са на разположение.\nМагистратури Архитектурни проучвания Пърт. Научете цялата информация за магистратури Архитектурни проучвания, контактирайте университетите в Пърт директно тук!\n1 резултата за Архитектурни проучвания, Пърт Filter\nАкредитираният магистър по архитектура програмата, когато се комбинира с подходящ професионален опит и успешно завършване на изпита за архитектурна практика, изпълнява един от ...


Petel.bg - новини - Финансовият министър обяви какъв дял иска държавата в сделката за ЧЕЗ\nФинансовият министър обяви какъв дял иска държавата в сделката за ЧЕЗ\n01.03.2018 / 10:05 25\nЗаявихме ясна воля, че искаме да участваме в тази сделка по един или друг начин. Ако чешката страна, продавачите, се съгласят, държавата има възможността през една или друга форма – било през средства от бюджета или частно придобиване - през някоя от енергийните компании, да влезе подобна сделка. Това заяви финансовият министър Владислав Горанов след края на срещата между премиера Бойко Борисов и собственичката на „Инерком България“ Гинка Върбакова във връзка със сделката за продажбата на активите на ЧЕЗ, предаде "Блиц".\n„Говорим за една сделка готвена извън държавата, с повече от година и поливна история между частни субекти. Включваме се на етап, в който има подписан договор за покупко-продажба. Сами разбирате, че сме в деликатна ситуация да зависим от волята на две независими от влиянието на държавата частни субекти – в случая чешка компания и българска частна компания, която е извървявала своя път за сключване на подобна сделка. Виждаме добрата воля от страна българското дружество да допусне държавата под една или друга форма в сделката. Уверявам ви, че в момента, в който имаме позицията на чешката страна веднага ще бъдете осведомени“, заяви Горанов. Попитан какъв дял може да има държавата, министър Горанов заяви: „Най-малко контролен дял“.\nЕфир 2\t(преди 2 години)\nРейтинг: 1338 | Одобрение: 508\nГледах пресконференцията с кака Гинка. Ясно е, че тя е подставено лице и няма пари за тази сделка. Тук се намесва режесирания скандал, чрез който държавата ще оправдае изхарчването на стотици милиони, и ще финансира покупката на Гинчето. Така #кой ще си управлява и източва дружеството, а държавата пак ще плати масрафа. Чехите пък ще са доволни, че са се отървали от тази простотия българска. Така,че или 100% или НИЩО!!!


Андрей Кортунов: Виждаме резултата от неуспешното интегриране на Русия в системата за европейска сигурност - От деня\nИнтервю на Ангел Григоров с Андрей Кортунов в предаването ''Събота 150''\nПрез изминалата седмица продължаващата с години деградация на отношенията между Русия и НАТО достигна до логичния си завършек. Руският министър на външните работи Сергей Лавров обяви, че от 1-ви ноември Русия закрива постоянното си представителство при щабквартирата на НАТО, както и структурите на Северноатлантическия алианс в Москва: военната мисия и информационното бюро.\nТака Русия отговори на решението на Алианса от началото на октомври да отнеме акредитациите на осем служители на руската мисия в Брюксел, обявявайки ги за агенти на разузнаването и да съкрати числеността й наполовина. Говорителят на Кремъл Дмитрий Песков резюмира случилото се като заяви, че фактическото състояние на отношенията между Русия и НАТО сега е било оформено юридически.\nЗапочналото през 90-те години на миналия век партньорство между Москва и Брюксел приключи официално на фона на взаимни обвинения в отказ от диалог, увеличена военна активност в опасна близост до линията на съприкосновение и липса на всякакво доверие. Според генералния директор на Руския съвет по международни въпроси Андрей Кортунов в момента сме свидетели на резултата от неуспешния опит за интегриране на Русия в системата на европейската сигурност.\nКакви ще бъдат последиците от разрива между Русия и НАТО за европейската сигурност?\n"Струва ми се, че рисковете ще се увеличат. Последният голям инцидент с британския ескадрен миноносец Defender през лятото в Черно море показа, че понякога се доближаваме прекалено близо до границата, след която започва реалният сблъсък. Много е трудно да се каже как ще завърши този конфликт".\nКак ще коментирате изявлението на генералния секретар на НАТО Йенс Столтенберг, който изрази съжаление за решението на Москва като в същото време подчерта, че Алиансът е готов да продължи диалога с Русия?\n"Готовността за диалог трябва да бъде конкретизирана по някакъв начин. Какъв диалог? На какво равнище? В какъв формат? Ако не ви устройва Съветът Русия-НАТО, нека създадем някаква “ад хок” група. Да речем “Кризисна група Русия-НАТО”. Предлагахме и такъв формат, но от НАТО го отхвърлиха. Затова, за съжаление, думите на г-н Столтенберг не звучат много убедително. Ако под диалог разбира обмяна на официални позиции, мисля, че всички знаем позицията на НАТО за Украйна, а в НАТО много добре знаят позицията на Москва.\nАко говорим за диалог, той предполага някаква конкретика. За съжаление НАТО винаги е бягала и продължава да бяга от това. Неизвестно защо в Алианса смятат, че обсъждането на конкретни проблеми е едва ли не капитулация пред Путин. Трудно ми е да кажа откъде се е взела тази гледна точка. Подозирам обаче, че тази ситуация напълно устройва някои страни-членки на блока, които се позиционират като бастион на НАТО, възпиращ тази предполагаема заплаха от варварския див изток в лицето на Русия.\nКогато г-н Байдън предлага да се обърне внимание на Китай, те се опитват да избягат от такъв разговор. Защото Китай е нещо сериозно. Китай е инвестиции, Китай е търговия, а Русия е познат противник. Те обичат този противник, защото знаят как да се борят с него. А Китай е нещо сложно и не съвсем ясно. Освен това, явно конфронтацията с Китай ще бъде далеч по-скъпо удоволствие, отколкото конфронтацията с Кремъл.\nЗатова си мисля, че в някои столици много се радват, че Съветът Русия-НАТО най-накрая престана да работи и ще се радват да живеят така и занапред. Струва ми се обаче, че тази позиция е уязвима, защото ако започне сериозен конфликт, това ще стане именно на територията на тези страни. На тяхно място бих помислил и за такава възможност, а не само за това какви точки могат да спечелят, позиционирайки се като бастиони на западната демокрация".\nПо време на годишната среща на Валдайския клуб в Сочи руският президент Владимир Путин заяви, че с изявленията си министърът на отбраната на Съединените щати Лойд Остин всъщност отваря вратите на Алианса за Украйна. Путин уточни, че дори формалното членство да не се състои, вече е в ход военното усвояване на украинската територия и това е заплаха за Русия. Колко далеч може да стигне НАТО и как ще отговори Русия?\n"Украйна, разбира се, е суверенна държава и сама може да избира военните съюзи, към които иска да се присъедини. Ако говорим за НАТО, вероятно за Алианса е много важно дали Украйна ще се превърне в актив или в пасив за блока като цяло. Разбира се, в сегашното си състояние Украйна едва ли може да се смята за актив, т.е. тя няма да укрепи НАТО. По-скоро обратното - ще създаде допълнителни рискове за Алианса. Затова ми се струва, че засега не можем да говорим за членство на Украйна в НАТО и едва ли в средносрочна перспектива този въпрос ще бъде на дневен ред.\nПутин обърна внимание на нещо друго - че НАТО започва да усвоява територията на Украйна, да разширява присъствието си там, без да поема ангажименти за сигурността на страната. Украйна иска да се обвърже с НАТО, разбирайки, че едва ли ще успее да стане пълноправен член. Затова е много важно военно-техническото сътрудничество и сътрудничеството при оръжейните доставки и обучението на украинските военнослужещи. Разбира се, че ако това сътрудничество отиде твърде далеч, това ще означава промяна на военно-политическата ситуация и за Русия.\nЕстествено, придвижването на инфраструктурата на НАТО на изток, към украинско-руската граница и непризнатите републики в Донбас, ще дразни руските военни и ще провокира някакви ответни мерки. Може да се спори колко мащабни ще бъдат тези мерки и доколко ще променят общата динамика на отношенията между Русия и Запада, но със сигурност те ще последват".\nАко трябва да опишем накратко отношенията между Русия и НАТО, то според мен най-подходящата дума е недоверие. Възможен ли изобщо диалог, основан на взаимно недоверие?\n"Съгласен съм, че дефицитът на доверие е очевиден. Налице е демонизиране и на двете страни. Правят се военни планове, чиито автори се ръководят от най-лошия вариант на поведение на другата страна. Недоверието обаче няма да изчезне от само себе си, ако нищо не се прави. Единственото, което можем да направим сега е да започнем да разговаряме помежду си. Дори да не си вярваме, в края на краищата имаме опита от Студената война. Тогава страните също не си вярваха, но водеха интензивен диалог. Това доведе ако не до доверие, то поне до предсказуемо поведение на двата страни.\nОчевидно е, че няма идеални решения. Едва ли Путин ще промени отношението си към НАТО и Съединените щати. Едва ли в Брюксел ще дойдат на власт някакви проруски политици. Вероятно и във Вашингтон ще бъде трудно да се намерят такива политици, но такава е реалността. И в тази реалност ще ни се наложи да живеем още няколко години. Това означава, че доколкото е възможно при тези условия, трябва да намалим рисковете, свързани с неконтролируемата конфронтация и ако се получи, да съкратим разходите, които произтичат от нея. Как да направим това? Само като се разберем за някакви правила на играта в областите, в които това е възможно".\nКога всъщност започва деградацията на отношенията между Русия и НАТО - след събитията в Украйна през 2014г. или има по-дълбоки причини, а Крим и Донбас само ускориха процеса?\n"Мисля, че има по-дълбоки причини. При цялото й значение украинската криза беше по-скоро катализатор на процесите, които започнаха преди нея. Нека не забравяме, че НАТО прекрати за първи път контактите си с Русия по време на войната в Кавказ през 2008 г. Тогава ме учуди решението за замразяване на контактите по линия на Съвета Русия-НАТО. Защото в регламента на Съвета е написано, че той трябва да се събере незабавно при възникването на кризисна ситуация.\nПрез 2008 г. стана ясно, че Съветът е някаква награда, която се дава на Русия за добро поведение. Нещо като орден. А когато Русия не се държи както трябва, орденът може да й бъде отнет. Още тогава стана ясно, че нещо не работи. Ако се върнем още по-назад във времето, в началото на столетието или дори преди разширяването на НАТО, мисля, че представите за европейската сигурност бяха много различни.\nКогато се създаваше Съветът Русия-НАТО Москва се надяваше, че той ще стане един от фундаментите на европейската сигурност. Т.е. че всички решения, които засягат сигурността на Русия няма да се приемат извън Съвета Русия-НАТО. По-късно, когато разговарях с колеги от Съединените щати и Европа, те ми казаха, че Съветът никога не е имал подобна мисия или поне не е била планирана от страна на Запада. Както и че Съветът Русия-НАТО винаги се е разглеждал като някаква компенсация за Русия за разширяването на НАТО на изток.\nДълго време това противоречие оставаше скрито. Трудностите се замитаха под килима, за тях не се говореше, но въпреки това те съществуваха от самото начало. Ако приемем, че НАТО е единственият инструмент за гарантиране на сигурността в Европа, да бъдеш извън НАТО означава да бъдеш и извън Европа.\nОказа се, че в „натоцентрична“ Европа Русия е изтласкана в периферията. Ясно е, че това не е много комфортна позиция за страна, която претендира да играе някаква важна роля. Противоречията, които се проявиха след 2014 г. бяха потенциално заложени още преди 20 години. За съжаление и двете страни така и не намериха механизма, който би позволил интегрирането на Русия в системата на европейската сигурност, без да й се дава правото на вето върху решенията на други държави. Тази дилема не беше разрешена. Фактически беше заложена бомба със закъснител, която се взриви през 2014 г.".\nИнтервюто на Ангел Григоров с Андрей Кортунов в предаването "Събота 150" можете да чуете от звуковия файл.\nПрограма Хоризонт От деня Събота 150 Андрей Кортунов Европа НАТО Русия Русия-НАТО САЩ сигурност Украйна


Ниски левкоцити в кръвта какво означава това при жените - Спазъм June\nГранулоцитите и агранулоцитите се отличават с наличието или отсъствието на гранули вътре в клетката, които са ясно различими под микроскоп след специална обработка..\nПри ниски левкоцити е необходим подробен анализ, за да се установи причината за намаляването на различните популации от клетки в кръвта..\nнамалено ниво на неутрофили - под 1000 / μl.\nПряка заплаха за здравето не възниква, докато размерът на тази популация не падне до нивото от 0,5 хиляди / μl. Такъв показател, и особено ако е понижен до 0,2 хиляди / μl или по-малко, говори за тежка неутропения, се характеризира като агранулоцитоза.\nЗначителен дял от общия брой левкоцити попада върху неутрофилната популация. Това е причината и обяснява защо комбинацията от нисък общ брой на белите кръвни клетки с нисък брой на неутрофилите е толкова често срещана..\nВ същото време левкоцитите в кръвта се понижават и неутрофилите намаляват при възрастни, с такова усложнение на ревматоидния артрит като синдрома на Фелти, алкохолизмът също може да бъде причина за отклонение в анализа.\nЕозинофилите се откриват по време на инфекция с паразити, алергични реакции от непосредствен тип, като оток на Квинке, невродермит, алергичен ринит, астма.\nНамалено ниво на левкоцити от този тип се отбелязва в кръвта по време на периода на възстановяване след тежко инфекциозно заболяване, в резултат на продължително излагане на радиация в ниски дози.\nПри възрастни лимфопенията е съдържанието в кръвта на тази популация левкоцити под 1 хиляда / μl, което е под нормата и означава, както при деца, сериозно увреждане на имунната система.\nЛимфоцитите са популация от левкоцити, отговорни за клетъчния имунитет, а причината за ниските нива на тази група в кръвта може да бъде приемът на имуносупресори, лечение с хормонални лекарства.\nПри ниски левкоцити и съдържанието на лимфоцити в кръвта под нормалното, тялото развива състояние на имунодефицит, което означава, че рискът от заразяване с инфекциозни заболявания, включително ХИВ инфекция, се е увеличил.\nАко общите левкоцити са намалени (по-малко от 4 хиляди / μl) и моноцитите са увеличени, това показва, че тялото се е справило с причината за заболяването, но при възрастен това понякога означава, че се развива тежка форма на туберкулоза или тумор.\nПри оценка на състоянието на пациента се вземат предвид не само количествените показатели на еднородните елементи, но и техните качествени промени, както и данни от други проучвания. Само лекар най-накрая може да определи защо левкоцитите са с ниско съдържание на кръв, дали е възможно да ги увеличите и как да направите това..\nВ случай на значителни отклонения от нормата, тестът се лекува с лекарства. Лекарствата и схемата на лечение трябва да бъдат предписани от лекар, тъй като е необходимо само да се определи защо пациентът има левкоцити в кръвта и как те могат да бъдат повишени, само от резултатите от тестовете.


Джейн Остин — Доводите на разума (7) — Моята библиотека\nДоводите на разума (7)\nСлед няколко дни научиха за пристигането на капитан Уентуърт в Келинч и мистър Масгроув побърза да го посети. Върна се преизпълнен от ласкателни слова по негов адрес, както и с отправената към него и семейство Крофт покана да дойдат на обяд в Апъркрос преди края на другата седмица. Мистър Масгроув беше много разочарован, че не успяха да уредят тази покана за по-скорошна дата, изгаряше от нетърпение да засвидетелства своята признателност под покрива на собствения си дом и да посрещне капитана като скъп гост с най-добрите ястия и най-хубавите напитки от своите изби. Трябваше обаче да изчакат още цяла седмица дотогава. Само седмица — мислеше си Ан — и по всичко личеше, че щяха да се срещнат отново. Не след дълго й се прииска да се чувства спокойна поне още една седмица.\nМного скоро капитан Уентуърт върна любезния жест на мистър Масгроув и тя за малко не попадна там по същото време. Както се разбра по-късно, тъкмо се бяха приготвили с Мери да тръгнат за Голямата къща и срещата с него би била неизбежна, когато в къщата бе донесено по-голямото момче, зле наранено след едно лошо падане. Състоянието на детето отхвърляше всякаква мисъл за гости, но дори и в огромната си тревога за него, Ан не можеше да приеме безучастно мисълта, че и този път се е отървала.\nКлючицата му беше разместена отзад и даваше достатъчно основание за силната им уплаха. Целият следобед всички бяха много притеснени и Ан трябваше да върши всичко наведнъж — да изпрати за аптекаря, да открие бащата и да му съобщи за станалото, да подкрепи майката и да я предпази от истерия, да направлява прислугата, да отпрати по-малкото дете, да успокоява и да се грижи за по-голямото. По-късно си спомни, че е редно да изпрати съобщение до Голямата къща, откъдето пристигнаха по-скоро уплашени, отколкото полезни помощници.\nПоуспокои се едва когато пристигна зет й — той можеше да се погрижи най-добре за жена си, а пристигането на аптекаря прие като истинска благодат. Неизвестността ги караше да мислят най-лошото. Знаеха, че детето е ранено зле, без да разбират къде точно и колко сериозно е положението, но аптекарят го прегледа и успя да намести ключицата. Въпреки че мистър Робинсън продължаваше да опипва мястото, да го потрива с мрачно изражение и да говори шепнешком на майката и на бащата, не след дълго всички повярваха, че има подобрение и дори успяха да се разотидат, а после и да изядат обяда си почти спокойно. Точно в този момент — малко преди да си тръгнат — двете по-млади лели успяха да се изтръгнат с мъка от своята покруса и да разкажат за посещението на капитан Уентуърт; дори се задържаха пет минути след майка си и баща си в усилие да изразят възхитата си от него — бил много по-красив, безкрайно по-симпатичен от всичките им познати младежи, колкото и да ги били харесвали преди. Много се радвали да чуят как баща им го кани да остане за обяд и колко им домъчняло като разбрали, че не му било възможно да приеме поканата и как после отново се зарадвали на обещанието му, след толкова настойчиви молби, да дойде на обяд на другия ден — ама това било утре, наистина утре, и дал обещанието си така приятно и мило, сякаш приемал тяхната любезност точно така, както би следвало. С две думи, значи, той бил толкова изтънчен и говорел с такова изящество, че и двете си били загубили ума по него, това поне беше сигурно! След тези думи и двете изтичаха навън, сияещи от радост и любов и преизпълнени от мисли за капитан Уентуърт много повече, отколкото за мъничкия Чарлз.\nПривечер, по здрач, двете девойки дойдоха заедно с баща си да се осведомят за състоянието на племенника си и отново разказаха същата история със същите прехласвания и възторг. Дори мистър Масгроув се поуспокои за своя наследник и потвърди техните думи, както и своето високо мнение за капитана. Надявал се да няма повод за отлагане на обяда и съжаляваше, че роднините от Котидж вероятно ще предпочетат да останат при момчето и няма да могат да се запознаят с капитана още на следващия ден.\n— О, да оставим сина си! — възкликнаха в един глас майката и бащата, чиято тревога бе прекалено прясна и силна, за да могат изобщо да допуснат подобна мисъл в главите си. Ан се включи в техния хор от протести, зарадвана от мисълта за повторното си избавление.\nВсе пак, малко по-късно, Чарлз Масгроув прояви известна отстъпчивост в това отношение — детето се оправяло учудващо бързо, а и толкова му се искало да се запознае с капитана, че може би вечерта щял да отиде при другите; щял да обядва у дома и после да се отбие само за половин час до Голямата къща. Жена му не даде и дума да се издума:\n— О, Чарлз, как ще остана тука без тебе! Помисли си само — ами ако се случи нещо?\nПрез нощта малкият спа спокойно и на другия ден се чувстваше добре. Трябваше да изчакат, за да разберат със сигурност дали не е увреден и гръбначният стълб — ала мистър Робинсън не откри нищо тревожно и като резултат Чарлз Масгроув не виждаше повече причина да остане затворен в къщи. Детето трябваше да лежи и да се забавлява с някакви тихи занимания — какво би могъл да прави един баща при това положение? Това си беше чисто женска работа и би било съвсем нелепо той да се залости у дома, като без друго от неговото присъствие нямало да има никаква полза. Баща му толкова искал да го запознае с капитан Уентуърт, че Чарлз бил длъжен да отиде, още повече, че нямало причина да не го направи. След като излезе да постреля, той се прибра и храбро обяви на висок глас намерението си да се преоблече и да отиде на обяд в другата къща.\n— Детето се поправя много бързо — каза той — затова току-що съобщих на татко, че отивам. Той смята, че това е в реда на нещата. Не се притеснявам за тебе, скъпа, тъй като и сестра ти е тука. Ти, разбира се, не би искала да оставиш момчето, но сама виждаш колко съм безполезен аз в този случай. Ако стане нещо, Ан веднага ще изпрати да ме повикат.\nЖенените хора обикновено усещат кога всяка съпротива е напълно безсмислена. От начина, по който говореше Чарлз, жена му разбра колко твърдо е решен да отиде и нямаше никакъв смисъл да го дразни. Затова и не каза нищо, но след като той излезе от стаята, тя се обърна към Ан:\n— Ето че ни оставиха да се оправяме сами двете с горкото болно момче и да го гледаме на смени. И никой да не дойде при нас цяла вечер! Така и ще стане, знам си. Такъв ми е късметът. Мъжете все гледат де се измъкнат, когато се случи нещо неприятно, а Чарлз не прави изключение. Колко е безчувствен! Не мога да не видя колко\nбезчувствен е той, като гледа да избяга от мъничък си болен син. И ми приказва колко добре било момчето! Откъде знае, колко е добре и дали само половин час след като излезе състоянието му няма внезапно да се влоши? И ето го, на — излиза си, за да се забавлява! Дава ми възможността да се притеснявам, защото съм нещастната майка. Но аз съм убедена, че съм подходяща да се грижа за момчето по-малко от всеки друг. Самият факт, че съм майка, означава, че нервите ми не бива да бъдат поставяни на изпитание. Изобщо не мога да го понеса. Видя колко близо бях вчера до истеричен припадък.\n— Но това беше само защото всичко стана така внезапно и ти страшно се уплаши. Не си застрашена вече от истерия и смея да кажа, че вече няма за какво да се притесняваме. Разбрах много добре препоръките на мистър Робинсън и не се страхувам да остана сама, а и да ти призная, Мери, много добре разбирам мъжа ти. Един мъж няма какво да прави тук, това не е негова работа. Болното дете винаги остава грижа за майката, защото такава е нейната природа.\n— Надявам се, че обичам своя син не по-малко от всяка друга майка, но в грижите за болен човек не съм много по-полезна от Чарлз. Никак не ме бива да се карам или да пък да дразня с нещо едно дете, когато е болно. Самата ти видя, че когато сутринта му казах да стои мирен, той за малко да се разрита от яд. Просто нямам нерви за такива неща.\n— Но самата ти ще бъдеш ли спокойна, ако не стоиш през цялата вечер до момчето?\n— Защо не, щом баща му може да се чувства спокоен? Джемайма е толкова внимателна и в случай на нужда веднага ще ни съобщи. Дори си мисля, че Чарлз не би сбъркал, ако беше съобщил на баща си за пристигането на всички ни. Не се притеснявам за детето повече от баща му. Вчера наистина много се уплаших, но сега нещата са доста по-различни.\n— Е, ако не мислиш, че е прекалено късно за съобщение, не е зле и ти да отидеш със съпруга си. Остави ми аз да се грижа за малкия Чарлз. Пък и мистър и мисис Масгроув няма да си помислят нищо лошо, ако аз остана при него.\n— Сериозно ли говориш? — извика Мери с блеснал поглед. — Боже господи, та това наистина е чудесна идея! Със сигурност няма никакво значение дали ще стоя тук или не, след от мене няма никаква полза, нали? А това много ме потиска. Ти, която не изпитваш майчински чувства, си най-подходящият човек за тази работа. Пък и можеш да накараш Чарлз да направи всичко, той винаги те слуша. Ще бъде много по-добре, отколкото ако го оставим само на Джемайма. О, разбира се, че ще отида, положително имам нужда от разходка, също както Чарлз, защото всички много държат да се запозная с капитан Уентуърт, а и ти нямаш нищо против да си стоиш сама, нали. Ама наистина, Ан, много хубаво се сети. Ще се кача да кажа на Чарлз и веднага започвам да се приготвям. Знаеш, че можеш да пратиш за нас и ние веднага ще дойдем в случай на необходимост, но не мисля, че ще има повод за тревога. Можеш да си сигурна, че в никакъв случай не бих тръгнала, ако не се чувствах съвсем спокойна за детето си.\nСамо след миг тя вече чукаше на вратата на будоара, където се обличаше мъжът й, и Ан чу какво си говорят още докато се качваше по стълбите. Мери започна възбудено:\n— Смятах да дойда с теб, Чарлз, защото аз също като тебе няма какво да правя тука. Ако трябва да го гледам непрекъснато, не мога да го убедя да стори нещо, което самият той не иска. Ще остане Ан да го гледа, тя се наема да остане при него; пък и тя самата предложи да те придружа и това е чудеса идея, защото от вторник не съм ходила на обяд в Голямата къща.\n— Много мило от нейна страна — отговори съпругът й — а и на мен ще ми е приятно да дойдеш. Но все пак изглежда малко необичайно ние да излезем, а тя да гледа болното ни дете.\nАн вече бе успяла да се качи и пое зашитата на своята кауза в собствени ръце. Беше толкова искрена и настоятелна, че не й трябваше много време да го убеди, още повече, че това чудесно ги устройваше и макар че все още настояваше привечер, когато детето ще си почива, да отиде и тя в Голямата къща, вече съвсем спокойно можеше да я остави сама на обяд. Дори й предложи да дойде привечер да я вземе но Ан си остана непреклонна. При тези обстоятелства не след дълго Ан с удоволствие видя как те потеглят с повишено настроение. Надяваше се да бъда щастливи, колкото и странно да изглеждаше на пръв поглед подобно щастие. А що се отнася до нея самата, тя изпитваше толкова дълбоко спокойствие, каквото не помнеше да е изпитвала досега. Какво от това, че Фредерик Уентуърт беше на половин миля от нея и щеше да забавлява всички останали?\nАн би искала да разбере как гледа той на предстоящата им среща. Може би с безразличие, ако при такива обстоятелства можеше да се говори за безразличие. Вероятно все пак с безразличие или неохота. Ако бе поискал някога да я види отново, не бе нужно да чака досега, защото можеше да направи много невъзможни за нея неща, неща, които тя отдавна би направила на негово място. Той вече не зависеше от нищо и притежаваше свободата, която така им бе липсвала на времето.\nСестра й и зет й се върнаха предоволни от новия си познат, а също и от гостуването като цяло. Имало музика, песни, разговори и смях, всичко било много приятно, а капитан Уентуърт бил безкрайно обаятелен, и никак не бил плах или сдържан, сякаш се познавали отдавна; и освен това на другата сутрин щял да дойде тук, за да излязат с Чарлз да пострелят. Трябвало да дойде на закуска, но не в Котидж — макар че отначало го поканили именно тук — но после решили да се съберат в Голямата къща да не притесняват мисис Чарлз заради детето. Вече никой не помнеше как се е стигнало до това, но Чарлз трябваше да се срещне с него на закуска в дома на баща си.\nАн чудесно разбираше за какво става дума — той избягваше срещата с нея. Тя научи, че се бе поинтересувал бегло за нея като за отдавнашна позната — при това не много близка — което отново издаваше нежеланието му да се срещне с нея, което, според собственото й признание, бе не по-малко от нейното.\nВ Котидж ставаха и закусваха малко по-късно, отколкото в Голямата къща, а на следващата сутрин тази разлика се оказа толкова значителна, че Мери и Ан още не бяха седнали да закусват, когато Чарлз се върна да им каже, че тръгват веднага и се е върнал заради кучетата, а след него идват сестрите му и капитанът. Сестрите идвали при Мери и племенника си, а капитан Уентуърт поискал да види госпожа Чарлз за малко, ако това не представлява неудобство. Макар че Чарлз ги беше осведомил за състоянието на момчето и го бе поканил да влиза направо, капитанът не можеше да бъде спокоен без предварително да се обади, на можеше да нахълта вътре просто така.\nМери беше много поласкана от оказаното й внимание и посрещна с огромно удоволствие капитана. В същото време Ан стоеше настрани, завладяна от хиляди чувства, най-утешителните от които бяха, че скоро всичко ще свърши. И то наистина свърши. Чарлз се приготви и две минути по-късно се появиха останалите и влязоха в гостната. Погледите на Ан и капитана се срещнаха, последваха лек поклон и съответно — реверанс — после го чу да казва нещо на Мери — сигурно точно това, което трябва. Каза нещо и на госпожици Масгроув, за да потръгне разговора, и само след миг стаята вече й се виждаше пълна с хора и гласове, които след още един миг бяха изчезнали. Чарлз се показа на прозореца да съобщи, че са готови, гостът се поклони и излезе заедно с младите дами, които внезапно решиха да изпратят ловците до края на селото. Стаята остана някак празна и Ан беше оставена да закусва ако може.\n— Свърши се, свърши се! — повтаряше си тя изнервена и благодарна. — Най-лошото мина!\nМери й говореше нещо, но тя не я слушаше. Беше го видяла. Бяха се срещнали. Още веднъж бяха стояли в една и съща стая.\nСлед малко започна да разсъждава по-разумно и да се опитва да овладее чувствата си. Бяха минали осем години, почти осем, след развалянето на годежа. Колко нелепо беше да се вълнува за нещо, което бе отминало толкова отдавна и времето го бе стопило в неясни очертания! Какво ли не се случва за осем години! Какви ли не събития, промени, отчуждение, пътуване от място на място — те можеха да съдържат всичко. Колко естествена и неизбежна беше забравата! Беше минала почти една трета от живота й. Уви, колкото и да се мъчеше да разсъждава трезво, Ан трябваше да признае, че за силните чувства осем години не са нищо.\nКак, как да разбере какво чувства той? Можеше ли да приеме държанието му като желание да я избягва, запита се тя и в следващия миг се намрази заради лекомислието, което й бе продиктувало този въпрос.\nСкоро й бе спестено огромното напрежение по още един въпрос, който не би могла да задуши и с най-мъдрите си размисли — малко след завръщането на госпожици Масгроув и след гостуването им в Котидж, Мери безхитростно изтърси:\n— Капитан Уентуърт не беше особено внимателен към тебе, Ан, макар че се държа така галантно с мене! На тръгване, Хенриета го попита какво мисли за тебе, а той й каза, че толкова си се променила, че едва успял да те познае.\nМери не успя да каже нищо свястно, с което да успокои наранените чувства на сестра си, тъй като без друго не разбираше, че думите й докосват стара рана.\n„Променена така, че едва ме познал.“ Унизена и мълчалива, Ан прие казаното съвсем смирено. Несъмнено беше прав, но тя не можеше да му отвърне със същото, защото той никак не се бе променил, или поне не изглеждаше по-зле. Тя тайничко си бе признала този факт и не можеше да мисли друго, въпреки мнението на капитана за нея. Не, годините, съсипали нейната младост и красота, само бяха придали на погледа му повече блясък, откритост и мъжественост, а хубостта му никак не бе пострадала. Тя отново бе видяла същия Фредерик.\n„Толкова променена, че просто не би я познал!“ Тези думи не й излизаха от ума, но въпреки това тя се зарадва, че ги е научила. Те я отрезвиха и уталожиха възбудата й, в тях имаше нещо успокоително и дори я караха да се радва.\nТези думи, или нещо подобно на тях бе казал Фредерик Уентуърт, без да подозира, че ще й бъдат предадени. Смяташе я за погрозняла и съвсем непринудено бе казал това, което мисли. Той не беше простил на Ан Елиът! Тя се бе отнесла зле с него, беше го напуснала и му бе причинила страдание, и което е още по-лошо — не бе достатъчно силна. А неговият решителен и самоуверен нрав не можеше да го понесе. Тя се бе отказала от него заради желанието си да се хареса на другите. Бе постъпила така, защото се бе поддала на доводите на нечий друг разум. Бе се показала слаба и страхлива.\nТой бе влюбен в нея от цялото си сърце. Никога след това не срещна жена, която можеше да се сравни с Ан, но не бе пожелал да я види отново и сега не изпитваше към срещата с нея нищо друго, освен известно любопитство. Ан вече нямаше никаква власт над неговите чувства.\nТой си бе поставил за цел да си намери подходяща съпруга. Беше богат и бе останал на сушата с намерението да отседне в собствен дом веднага, щом някоя жена го изкуши да се ожени за нея. Оглеждаше се около себе си, готов бърза да отдаде сърцето си на един ясен ум и безпогрешен вкус. Харесваха му и двете госпожици Масгроув и някоя от тях би могла да го да го спечели; всъщност всяка приятна млада жена наоколо можеше да спечели сърцето му — всяка, с изключение на Ан Елиът. Това беше единственото тайно изключение, което имаше предвид, когато каза на сестра си в отговор на нейните предположения:\n— Да, ето ме и мене най-после, София, така глупаво готов да се оженя. Може да направя предложение на всяка жена между петнайсет и трийсет години. Малко красота, няколко усмивки, добра дума за флота — и аз съм готов. Нали знаеш какво му стига на един моряк? Достатъчно е някоя жена да го предразположи към нежност?\nСестра му разбираше, че той очаква тя да се противопостави. В блестящия му и самоуверен поглед се четеше вярата, че е харесван. Но не осъзнаваше, че има предвид Ан Елиът, когато описваше жената, която би искал да срещне: „Остър ум и благ нрав“ бяха думите, с които започна и завърши своето описание.\n— Такава жена търся — каза той. Не бих се задоволил с по-малко, но не търся и кой знае какво. Ако разсъждавам глупаво, значи съм истински глупак, защото съм мислил за тези неща много повече от всеки друг мъж.


Депресията "моята приятелка" - VzemiMe.Com\nДепресията "моята приятелка"\nПубликуван: Преди 22 дни\nДепресията,която те убива вътрешно..\nТова коварно чувство,което те оставя без въздух.Имаш приятели,имаш човек до себе си,семейството ти е живо и здраво и въпреки това ти се чувстваш САМ.Чувстваш се неразбран,чувстваш се не обичан,недооценен.Депресията не мога да опиша с думи как точно ме кара да се чувствам всеки ден,прикрита през мълчанието ми.Аз познавам само това чувство,чувството да бъде смазана,да усещам празнина и агония,друго усещане не познавам.Човека до мен не може да ми помогне,не може,защото никога в живота си не се е чувствал по този начин даже му е непонятно.Аз "умирам" пред очите ми почти всеки ден.Имам усещането,че нося някаква тежест на хората,около мене.Чувството да си като размазана птица на прозореца.Ходя на психолог вече една година и имам усещането,че не ми помага,може и да съм вече за антидепресанти не знам.Знам само,че се унищожавам всеки ден малко по малко си отивам.Усещането,че си сам и никой не те разбира,не искам да се чувствам така,дори не го пожелавам на най-големия си неприятел както се казва.В тази борба си сам и трябва сам да се справиш.Това е може би най-голямата борба тази със себе си.Знам,че сигурно има много хора,които се чувстват по този начин.Как излизате от това състояние?Как си помагате?Не искам хората около мен да бъдат затрупани с цялото това нещо,а знам,че на моменти ги въвличам с това нещо.Понякога ги държа отговорни от това,че не могат да ми помогнат,а знам,че не трябва.Исками се сама да си помогна,но не знам как.\nКогато аз се депресирам обикновено е, защото много искам нещо (нямам приятелка или някакъв глупав предмет), но не мога да го получа или просто от самота, че няма с кого да излезна да се видя и да си побъбря.\nТака, че открий какво те депресира теб и тогава помисли какво може да направиш по въпроса.\nПубликуван: Преди 21 дни\nЗдравейте депресията е страшно нещо ,искам да ви напиша няколко реда и дано да ви бъда в помощта аз мисля ,че трябва да намерите нещо което ви влече и ви кара да се чувствате жива.Някакво хоби дори работа или някаква връзка или нещото което ви кара да бъдете в това състояние и да излезете от него\nдепресията не ти е приятелка . Хубаво е , че знаеш за присъствието и ,но не и позволявай да се настани трайно и удобно в душата ти .\nЩе ти кажа аз как се оттървах от нея още от момента в който усетих присъствието и . Случи се ,когато останах сама след болезнената раздяла с мъжа ми- пияницата . Потърсих помощ от приятел -буквално . Обадих се на няколко приятелки и ги попитах дали ще се съгласни отново да вляза в тяхната компания . Веднага се съгласиха и ми подадоха ръка . От тогава вече три години всяка събота имаме среща - 5 жени с различни съдби . Пием по питие ,говорим си за ежедневни неща , за книги, филми ,клюки . Събираме се по лични поводи ,празнуваме празници , ходим по екскурзии . На всички тези наши кратки срещи им действат като сеанс с психотерапевт . Много съм им благодарна ,че ме разбраха и ми помогнаха . Отдавна съм изгонила депресията от душата си . Живея пълноценен живот със семеството ,децата и приятелките ми . Ако срещна някога и някъде подходящ партньор ще бъде хубаво , ако ли не ,не е голяма загуба . Станах позитивно мислещ човек .\nМисля, че знам какво ти е.\nХрумна ми нещо щуро - защо да не се опитам да ти помогна? Вече си имаш психолог, който прави това, което може /не е добре да зависиш от хора без медицинско образование, затова добре, че си направила нещо по въпроса/. Надявам се не си изолирала близките си от теб - те трябва да бъдат част от живота ти с или без тая "приятелка" в него! Колкото и да са зле нещата, те трябва да знаят какво се случва - не ги изключвай за нищо на света! Дори те съветвам да им кажеш за това, което пиша - не е разумно да пропуснеш новината, че някакъв непознат го играе самарянин онлайн. Не винаги става дума за добър човек с добри намерения. Може да съм някой ненормалник на лов за уязвими хора. Имаш правото да бъдеш мнителна, както и аз бих бил, ако някой ми напише същото.\nАз не съм лекар, но тая приятелка, за която говориш, отдавна се е настанила при мен и даже не плаща наем, гадината му с гадина! Знам даже къде си държи мръсното бельо, така да се каже! Мога да ти помогна с вътрешна информация за "врагО"! И ако Господ е съгласен, да започнем гоненето на "нелегалните наемателки"! Първо твоята, а после може и моята да бъде пратена на улицата, докато не съм загубил инерция. :Д\nПри всички случаи се надявам да се почувстваш по-добре и не забравяй човека до себе си! Колкото и да ти е зле, не го приемай за даденост! За разлика от "приятелката ти" той вероятно няма лоши намерения - виж, тая приятелка... само злини прави!\nТо и аз така се чувствам...точно за това искам любовница и ако тя не помогне вече не знам...\nНай лесно и безобидно ще излезеш от това положение като приемаш боров прашец и бамбук.\nПубликуван: Преди 5 дни\nАко от една година посещавате психолог и не сте осъзнала причината за това състояние, може би трябва да помислите за смяна на психолога. В антидепресантите няма нищо лошо, може даже да подпомогнат психологичното лечение. Депресията е резултат от подтиснати и нерешени вътрешни конфликти. И докато не бъдат осъзнати, няма излизане. Човекът до Вас не може да помогне, в смисъл не може да разреши конфликтите, които носите в себе си, но може да Ви подкрепи и ако го прави, ще се справите. Моят партньор не ме подкрепяше, не ме и разбираше и всъщност ми отне много години, докато разбера значителния му принос, в моето душевно състояние-депресията бе предизвикана от свръхконтрола, който той упражняваше върху мен. Това не се случи без моето активно участие, така, че съвсем не казвам, че той е бил някакъв злодей, просто не си взаимодействахме добре на психоемоционално ниво. Всяко душевно страдание е аларма от подсъзнанието Ви, че нещо трябва да промените във Вас самата, но докато не се опознаете сама, няма как да се получи. До тези изводи стигнах аз в борбата с моите душевни страдания-нямаше как да бъда разбрана от околните, защото всъщност самата аз не се познавах достатъчно. Опознах се, разбрах се и е удивително, че въобще не ми е нужно някой да ме разбира вече. И ако в живота Ви има нещо, което Ви кара да се чувствате така, сякаш някой ви е задушил помислете за това...


Виктор Орбан след победата: Джордж Сорос, Зеленски и бюрократите в Брюксел са врагове на Унгария! - Skandalni\nHome » Свят » Виктор Орбан след победата: Джордж Сорос, Зеленски и бюрократите в Брюксел са врагове на Унгария!\nPosted by: clslavchev in Свят април 4, 2022\t0 660 Views\nВиктор Орбан след победата: Джордж Сорос Зеленски и бюрократите в Брюксел са врагове на Унгария!\t2022-04-04\nPrevious: Бия тревога, че се готви национално предателство\nNext: Помните ли Тихомир от „Фермата“, който стана Мелиса? Сега отново си сменя пола – ще се жени! (Снимки):